Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 241/12/8811	Trebišov, 23.10.2013
EEČ : 2-69-585-2013

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Zákonný rodič mal. XXXXX., nar. XXXXX, trvale bytom XXXXX, XXXXX, žiačky Špeciálnej ZŠ v XXXXX, v mieste trvalého bydliska jej umožnila viesť záhaľčivý spôsob života tým, že zanedbala starostlivosť o jej povinnú školskú dochádzku, čím takto v školskom roku 2011/2012 za obdobie od 01.09.2011 až doposiaľ vymeškala najmenej 220 neospravedlnených vyučovacích hodín.     

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa OR PZ, OKP Trebišov  sp. zn. ORP-301/OVK-TV-2012 z 18.06.2012 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a  Tr. zákona.

	Následne uznesením prokurátora sp. zn. 2 Pv 241/12 z 15.08.2012, ktoré nadobudlo právoplatnosť 21.08.2012, bolo trestné stíhanie obv. XXXXX podmienečne zastavené a bola jej uložená skúšobná lehota v trvaní 12 mesiacov, ktorá uplynula dňa 21.08.2013.

	Po uplynutí skúšobnej doby bolo zisťované, či sa obv. XXXXX v skúšobnej dobe osvedčila, pričom bolo zistené, že obv. XXXXX dňa 24.04.2013 zomrela, čo bolo potvrdené aj Matričným úradom mesta Trebišov, ktorým bol zaslaný úmrtný list na menovanú. 

            Vzhľadom na tieto skutočnosti bolo uznesením prokurátora sp. zn. 2 Pv 241/12 z 01.10.2013, ktoré nadobudlo právoplatnosť 08.10.2013 v trestnom stíhaní obv. XXXXX pokračované v zmysle § 217 ods. 1 Tr. poriadku.

            Podľa § 215 ods. 1 písm. d Tr. poriadku, prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.

            Podľa § 9 ods. 1 písm. d Tr. poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Pretože obv. XXXXX preukázateľne zomrela, čo bolo potvrdené aj úmrtným listom Matričného úradu v Trebišove z 25.09.2013 na č. l. 35 vyšetrovacieho spisu, bolo potrebné trestné stíhanie, ktoré je proti nej vedené zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor